
Els 11 prompts
	#
	Prompt
	Bloc

	1
	Generar el primer esborrany
	Dissenyar

	2
	Revisar el formulari abans d'enviar-lo
	Dissenyar

	3
	Millorar una pregunta concreta
	Dissenyar

	4
	Triar el tipus de pregunta
	Dissenyar

	5
	Dissenyar les seccions i la ramificació
	Dissenyar

	6
	Adaptar el llenguatge al públic
	Adaptar

	7
	Escriure la descripció i l'agraïment
	Adaptar

	8
	Resumir les respostes obertes
	Analitzar

	9
	Interpretar les dades numèriques
	Analitzar

	10
	Convertir les respostes en accions
	Analitzar

	11
	Dissenyar el formulari de la propera edició
	Analitzar



Com fer servir aquest document
Onze prompts per dissenyar formularis que la gent acabi de contestar i per treure conclusions de les respostes.
	On escriure'ls
	Per a què

	Copilot dins de Forms
	Generar i millorar el formulari

	Copilot Chat
	Dissenyar-lo abans, i analitzar les respostes després



	Forms és de les poques aplicacions on Copilot SÍ crea coses: Dins de Forms, Copilot genera un esborrany complet de formulari a partir d'una descripció, i pot reformular preguntes i afegir-ne. És una excepció dins del curs, on la norma és que Copilot proposa i tu executes.



	Però amb una advertència important: Copilot genera formularis correctes i GENÈRICS. Les preguntes que de veritat necessites saber les has de posar tu. Fes servir-lo per al primer esborrany i després revisa'l pregunta a pregunta: sovint la meitat sobra i falta la que més t'importava.




	DISSENYAR EL FORMULARI
Abans i durant



	1
	Generar el primer esborrany
Al Copilot de Forms



	Crea un formulari per a [OBJECTIU].

Context:
- Qui el contestarà: [QUI]
- Quantes persones aproximadament: [NOMBRE]
- Quant temps han de trigar a contestar-lo: [MINUTS]

Requisits:
- Màxim [NOMBRE] preguntes
- Que inclogui almenys una pregunta oberta
- Que la primera sigui fàcil de contestar

Posa-hi també un títol i una descripció que digui què demano,
per a què i quant es triga.



	Exemple emplenat:
Crea un formulari per valorar una sessió de formació de 4 hores
sobre Microsoft 365.

Qui el contestarà: els 18 assistents, perfils no tècnics.
Quant temps han de trigar: 2 minuts.

Requisits: màxim 6 preguntes, almenys una oberta, i que la primera
sigui fàcil de contestar.



Quan: Com a punt de partida, no com a resultat final. Després el revises tu.
Què esperar: Un formulari complet en segons. El requisit de la primera pregunta fàcil redueix molt l'abandonament.

	2
	Revisar el formulari abans d'enviar-lo
A Copilot Chat



	T'enganxo les preguntes del meu formulari.

Revisa'l com si fossis una de les persones que l'ha de contestar,
i digue'm:

- Si alguna pregunta es pot entendre de dues maneres
- Si alguna condiciona la resposta o és tendenciosa
- Si les opcions cobreixen tots els casos possibles
- Si hi ha preguntes que sobren
- Quant trigaria a contestar-lo de veritat

Sigues crític: prefereixo sentir-ho ara que després.

FORMULARI:
[ENGANXA AQUÍ LES TEVES PREGUNTES]



	Exemple del que enganxaries:
FORMULARI:
1. Què és el que t'ha agradat més del curs? (opció múltiple)
2. No creus que la durada ha estat adequada? (Sí/No)
3. Valora l'organització de l'1 al 5
4. Recomanaries el curs? (Sí/No)

La pregunta 2 està formulada de manera que condiciona la resposta.
Copilot t'ho hauria de detectar.



Quan: Abans d'enviar-lo. Un formulari mal plantejat es respon una sola vegada i les dades ja no es poden arreglar.
Què esperar: Una crítica constructiva. El punt de les preguntes tendencioses és el que salva la fiabilitat de les dades.

	3
	Millorar una pregunta concreta
Al Copilot de Forms



	Aquesta pregunta del meu formulari no acaba de funcionar:
[ENGANXA LA PREGUNTA I LES SEVES OPCIONS]

El que vull saber de veritat és: [EXPLICA-HO]

Proposa'm dues versions millors:
- Una amb el mateix tipus de pregunta
- Una amb un tipus diferent que potser encaixa millor

Explica'm què guanyo amb cadascuna.



	Exemple emplenat:
Aquesta pregunta del meu formulari no acaba de funcionar:
«Què t'ha semblat el curs?» amb opcions Bé / Regular / Malament.

El que vull saber de veritat és si els continguts els serviran a la
seva feina, no si s'ho han passat bé.

Proposa'm dues versions millors.



Quan: Quan una pregunta et sembla que no capta el que vols saber.
Què esperar: Dues alternatives amb criteri. La segona sol ser la bona: sovint el problema és el tipus de pregunta, no la redacció.

	4
	Triar el tipus de pregunta
A Copilot Chat



	Vull preguntar això en un formulari: [QUÈ VOLS SABER]

Forms té aquests tipus de pregunta: Opció, Text, Valoració, Data,
Classificació, Likert, Càrrega de fitxers i Net Promoter Score.

Digue'm:
- Quin tipus em convé i per què
- Com quedaria la pregunta exactament
- Quin altre tipus podria funcionar i què hi perdria

Adverteix-me si el tipus que em recomanes es veu malament
al mòbil.



	Exemple emplenat:
Vull preguntar això en un formulari: quins dels sis blocs del curs
els han semblat més útils per a la seva feina.

Digue'm quin tipus de pregunta em convé i per què, com quedaria
exactament, i quin altre tipus podria funcionar.

Adverteix-me si es veu malament al mòbil.



Quan: Quan saps què vols preguntar però no amb quin format.
Què esperar: Una recomanació amb alternativa. L'avís del mòbil és clau: les Likert són graelles i al telèfon queden il·legibles.

	5
	Dissenyar les seccions i la ramificació
A Copilot Chat



	T'enganxo les preguntes del meu formulari.

Ajuda'm a organitzar-lo:
- En quantes seccions el partiria i com les anomenaria
- Quines preguntes anirien a cada secció
- Si em convé alguna ramificació i entre quines preguntes

Recorda que a Forms només es pot ramificar cap a una pregunta
POSTERIOR, mai cap enrere.

FORMULARI:
[ENGANXA AQUÍ LES TEVES PREGUNTES]



	Per què partir-lo en seccions:
Un formulari de vint preguntes en una sola pàgina espanta i
s'abandona.

El mateix formulari partit en quatre seccions de cinc es percep com
molt més curt, encara que sigui idèntic. No és un truc: és com
funciona la percepció d'esforç.



Quan: Quan el formulari passa de vuit preguntes o quan no tothom ha de contestar-ho tot.
Què esperar: Una estructura per seccions. El recordatori de la ramificació evita dissenyar un camí impossible.

	ADAPTAR-LO AL PÚBLIC
Que el contestin de veritat



	6
	Adaptar el llenguatge al públic
A Copilot Chat



	T'enganxo el meu formulari. El contestaran [QUI: perfils,
edat, familiaritat amb la tecnologia].

Revisa'l i digue'm:
- Si hi ha paraules o conceptes que no entendran
- Si el to és adequat per a aquest públic
- Com reformularies les preguntes problemàtiques

No me'l reescriguis sencer: assenyala'm què canviaria.

FORMULARI:
[ENGANXA AQUÍ EL TEU FORMULARI]



	Exemple emplenat:
El contestaran: persones de 35 a 60 anys, de perfil administratiu,
amb poca familiaritat amb Microsoft 365. És el primer curs que fan
sobre aquestes eines.

Revisa'l i digue'm si hi ha paraules o conceptes que no entendran.



Quan: Quan el formulari surt de la teva organització o el contesta gent amb un perfil diferent del teu.
Què esperar: Una revisió de llenguatge. El tecnicisme que a tu et sembla obvi és la causa més freqüent d'abandonament.

	7
	Escriure la descripció i l'agraïment
A Copilot Chat



	Necessito dos textos per a un formulari sobre [TEMA]:

1. La DESCRIPCIÓ inicial: ha de dir què demano, per a què ho
   vull i quant es triga. Màxim 40 paraules.

2. El MISSATGE D'AGRAÏMENT final: ha de dir què passarà amb
   les respostes i quan. Màxim 30 paraules.

To: [PROFESSIONAL / CORDIAL].
Indica també si el formulari és anònim o no.



	Exemple emplenat:
Necessito dos textos per a un formulari sobre la valoració d'un curs
de formació de 12 hores.

To: cordial. El formulari és anònim.

Al missatge d'agraïment, vull dir que les respostes serviran per
millorar les properes edicions.



Quan: Just abans d'enviar-lo. Són els dos camps que més gent deixa buits i més diferència fan.
Què esperar: Dos textos curts. La descripció és el camp que més abandonaments evita: la gent vol saber en què es fica.

	ANALITZAR LES RESPOSTES
Quan ja tens dades



	8
	Resumir les respostes obertes
A Copilot Chat



	T'enganxo les respostes obertes del meu formulari.

Digue'm:
- Quins temes es repeteixen, ordenats per freqüència
- Quines crítiques concretes apareixen
- Quins suggeriments són accionables
- Si hi ha alguna resposta que destaqui per algun motiu

No em donis una mitjana de satisfacció: vull saber QUÈ diuen.

RESPOSTES:
[ENGANXA AQUÍ LES RESPOSTES]



	Com treure les respostes:
A la pestanya Respostes de Forms, obre-les a Excel. Copia la columna
de la pregunta oberta i enganxa-la al prompt.

Forms també genera un núvol de paraules automàtic, però això et diu
quines paraules es repeteixen, no què volen dir.



Quan: Quan tens trenta comentaris oberts i no vols llegir-los un per un.
Què esperar: Una síntesi temàtica. L'última instrucció evita que et resumeixi les crítiques en un «en general, positiu».

	9
	Interpretar les dades numèriques
A Copilot Chat



	T'enganxo els resultats numèrics del meu formulari.

Analitza'ls i digue'm:
- Què destaca, per damunt i per sota
- Si hi ha alguna cosa que no quadri o que sembli contradictòria
- Quines conclusions es poden treure amb fiabilitat
- Quines NO es poden treure amb aquesta mostra

Sigues prudent: [NOMBRE] respostes no són una mostra gran.

RESULTATS:
[ENGANXA AQUÍ ELS RESULTATS]



	Exemple del que enganxaries:
RESULTATS:
Valoració general (1-5): mitjana 4,2 — 18 respostes
Utilitat dels continguts (1-5): mitjana 4,5
Durada adequada: Sí 11 / No 7
Recomanarien el curs: Sí 17 / No 1

Sigues prudent: 18 respostes no són una mostra gran.



Quan: Quan tens els gràfics de Forms i vols anar més enllà de llegir mitjanes.
Què esperar: Una lectura amb cautela. El penúltim punt és el més valuós: saber què NO pots afirmar.

	10
	Convertir les respostes en accions
A Copilot Chat



	T'enganxo el resum de les respostes del meu formulari sobre
[TEMA].

Proposa'm un màxim de TRES accions concretes per a la propera
edició, ordenades per impacte.

Per a cadascuna:
- Què faria exactament
- Quina resposta del formulari la justifica
- Quant esforç em suposaria

Si alguna cosa que diuen no es pot canviar, digue-m'ho també.

RESUM:
[ENGANXA AQUÍ EL RESUM DE RESPOSTES]



	Per què això importa:
La majoria de formularis de valoració s'analitzen, es comenten i no
canvien res.

Si demanes a la gent dos minuts del seu temps i després no en surt
cap canvi, la propera vegada no te'l contestaran. Tres accions
concretes és el mínim per justificar haver preguntat.



Quan: Després d'analitzar les respostes. És el pas que la majoria de gent no fa mai.
Què esperar: Tres accions justificades amb dades. El límit de tres és el que fa que se'n faci alguna de veritat.

	11
	Dissenyar el formulari de la propera edició
A Copilot Chat



	T'enganxo el formulari que vaig fer servir i un resum de les
respostes que vaig obtenir.

Per a la propera edició, digue'm:
- Quines preguntes van funcionar i quines no van aportar res
- Quines respostes van ser tan unànimes que la pregunta sobra
- Què em va faltar preguntar, segons el que va sortir als
  comentaris oberts

Proposa'm la versió millorada del formulari.

FORMULARI I RESPOSTES:
[ENGANXA-HO AQUÍ]



	El senyal que busques:
Una pregunta on el 95% respon el mateix ja no informa de res: la
pots treure i escurçar el formulari.

I al revés: si als comentaris oberts surt repetidament un tema que
tu no havies preguntat, aquella hauria de ser una pregunta pròpia la
propera vegada.



Quan: Abans de reutilitzar un formulari que ja has fet servir una vegada.
Què esperar: Una versió depurada. El punt de les preguntes unànimes és el que escurça el formulari sense perdre informació.


Què pot i què no pot fer Copilot amb Forms
	SÍ que pot...
	NO pot...

	Generar un formulari sencer
	Enviar-lo per tu

	Reformular preguntes i opcions
	Configurar les opcions de resposta

	Afegir preguntes noves
	Activar o desactivar l'anonimat

	Resumir les respostes obertes
	Posar data de tancament

	Analitzar resultats que li enganxis
	Accedir a formularis que no siguin teus

	Proposar accions a partir de les dades
	Aplicar-les



	Forms és una excepció dins del curs: És de les poques aplicacions on Copilot CREA contingut de debò dins de l'eina. En la resta del curs proposa i tu executes; aquí genera el formulari sencer. Aprofita-ho, però revisa'l sempre.



	La decisió que Copilot no prendrà per tu: Si el formulari va amb nom o és anònim. Si demanes valoració del teu propi curs amb nom i cognoms, obtindràs valoracions excel·lents i cap crítica útil. Aquesta decisió la prens tu a la configuració, i determina si les dades valdran alguna cosa.



Tres idees per treure'n profit
	Idea
	Per què funciona

	Fes servir Copilot per a l'esborrany
	Genera en segons el que et costaria mitja hora

	Però revisa'l pregunta a pregunta
	Genera formularis correctes i genèrics

	Tanca el cicle amb el prompt 10
	Preguntar i no canviar res et costa la propera resposta



	Un consell pràctic que no és de Copilot: Prova SEMPRE el formulari al mòbil abans d'enviar-lo. La majoria de respostes arribaran des del telèfon, i una escala Likert de set columnes que a l'ordinador es veu bé, al mòbil és il·legible.



	Sobre aquest document: Prompts de Copilot per a Microsoft Forms. Complementa el manual de Forms. Aubay Consultoria IT — Barcelona — 2026.

